I juni 2021 indgik regeringen en aftale med Dansk Folkeparti, SF, Radikale, Enhedslisten, Alternativet og Kristendemokraterne om at ændre kriterierne for at fordele ansøgere til landets [[Gymnasiale uddannelser i Danmark|gymnasiale uddannelser]]. Formålet var at modvirke etnisk og social opdeling af elever i byerne og et faldende elevtal på en række udkantsgymnasier, og aftalen byggede på et forslag fra en ekspertgruppe året før. En nyhed i aftalen var, at elevernes forældres indkomst fremover udover transporttid og elevernes egne ønsker ville indgå som et af kriterierne i fordelingen.<ref>[https://www.altinget.dk/artikel/forstaa-ny-aftale-saadan-skal-gymnasieeleverne-fordeles "Forstå ny aftale: Sådan skal gymnasieeleverne fordeles"], [[Altinget.dk|''Altinget'']], 11. juni 2021</ref> Aftalen var meget omdiskuteret blandt både politikere, eksperter og i befolkningen.<ref> {{kilde | author=Laura Friis Wang | title=Børne- og undervisningsminister: Sammenblanding af gymnasieelever er en dannelsesrejse for dem | work=[[Dagbladet Information|Information]] | date=9. juni 2022 | url=https://www.information.dk/indland/2022/06/boerne-undervisningsminister-sammenblanding-gymnasieelever-dannelsesrejse | access-date=18. november 2022}}</ref> I maj året efter blev nogle af elementerne justeret i en tillægsaftale mellem forligspartierne, bortset fra Dansk Folkeparti, der i mellemtiden havde trukket sig fra aftalen.<ref>[https://www.information.dk/indland/2022/05/fri-gymnasievalg-myte-tre-andre-ting-vide-nye-gymnasieaftale Det fri gymnasievalg er en myte og tre andre ting, du skal vide om den nye gymnasieaftale. Information.dk 24. maj 2022.]</ref>
Historie Foreninger Organisationer